Un oraș din România cheltuie 85 de milioane de lei pentru construcția unui zid, care ar urma să protejeze un depozit de deșeuri închis
Consilierii ploieșteni au adoptat săptămâna trecută un proiect privind construirea unui zid de 1,27 km pe malul râului Teleajen, cu scopul de a proteja un depozit de deșeuri închis de peste zece ani. Investiția, evaluată la aproape 85 de milioane de lei, include un zid de sprijin din beton armat, propus de compania Turvyk Investements, arată Observatorul Prahovean.